Η συζήτηση με τα παιδιά και τους εφήβους σχετικά με τη χρήση του διαδικτύου δεν αποτελεί μια μονοδιάστατη διαδικασία. Είναι ένας συνεχής διάλογος, καθώς πρέπει να ελέγχουμε τακτικά τη διαδικτυακή συμπεριφορά των παιδιών μας και να είμαστε εξαιρετικά προσεκτικοί.
Για να βοηθήσουμε τους εφήβους να αντιμετωπίζουν υπεύθυνα τη χρήση του διαδικτύου, μπορούμε να υιοθετήσουμε διάφορες στρατηγικές.
Καταρχάς, παρέχουμε ένα πρότυπο υγιούς χρήσης του Διαδικτύου, δείχνοντας με το παράδειγμα μας μια ισορροπημένη χρήση και θέτοντας όρια στη χρήση της ψηφιακής τεχνολογίας στο σπίτι μας γενικά. Κρατάμε την τεχνολογία μακριά από το υπνοδωμάτιο, απενεργοποιώντας τις οθόνες τουλάχιστον 30 με 60 λεπτά πριν τον ύπνο. Αντικαθιστούμε τη νυχτερινή χρήση του υπολογιστή με χρόνο ψηφιακής αποτοξίνωσης, όπως μια χαλαρωτική ρουτίνα ύπνου που περιλαμβάνει οικογενειακό χρόνο.
Επιπλέον, θεσπίζουμε κανόνες που καθορίζουν ότι η χρήση του Διαδικτύου δεν είναι ιδιωτική για ανηλίκους. Ενημερώνουμε τα παιδιά μας ότι έχουμε το δικαίωμα να ελέγχουμε τη χρήση τους στο Διαδίκτυο, συμπεριλαμβανομένων των συνδέσεών τους με άλλους χρήστες των μέσων κοινωνικής δικτύωσης, προκειμένου να διασφαλίσουμε την ασφάλειά τους στο διαδίκτυο, ενώ παράλληλα χρησιμοποιούμε εφαρμογές γονικού ελέγχου για να ενισχύσουμε την ασφαλή και υπεύθυνη χρήση του Διαδικτύου. Επιπλέον φροντίζουμε να έχουμε κοινές διαδικτυακές δραστηριότητες, να βλέπουμε δηλαδή με τι ασχολούνται τα παιδιά, τι βλέπουν κλπ., και να συζητάμε σχετικά με αυτές τις δραστηριότητες.
Με βάση τα παραπάνω, λοιπόν, συμμετέχουμε ενεργά σε ανοιχτές συζητήσεις σχετικά με τη διαδικτυακή ζωή τους και παρακολουθούμε στενά τις πιο πρόσφατες διαδικτυακές απειλές. Προσεγγίζουμε αυτές τις συζητήσεις ως μέρος της καθημερινής ρουτίνας μας, μειώνοντας έτσι την αντίσταση των παιδιών.